|  |  |
| --- | --- |
| **Cyfadran:** | GWASANAETHAU CYMUNED A GWASANAETHAU I BLANT |
| **Uwchadran:** | YMYRRAETH TYMOR BYR I OEDOLION |
| **Isadran:** | MYNEDIAD A GALLUOGI |
| **Uned:** | Gofal Canolradd ac Adsefydlu |
| **Teitl y Swydd:** | Therapydd Galwedigaethol |
| **Rhif y Swydd ar Vision:** | 13087 |
| **Gradd:** | GR11 |
| **Yn atebol i:** | Rheolwr Cymorth yn y Cartref |
| **Swyddi sy'n Atebol i'r Swydd yma:** |  |
| **Carfan:** | Gofal Canolradd ac Adsefydlu |
| **Lefel Gwiriad y Gwasanaeth Datgelu a Gwahardd:** | Manwl |
| **Canolfan/Swyddfa:** | Tŷ Elái |
| **Dyddiad y Disgrifiad:** | Gorffennaf 2019 |

## Disgrifiad Swydd a MANYLEB Person

**Amcanion Allweddol**

Mae Carfan Ailalluogi yn rhan o wasanaeth blaengar, ac un o'i nodau yn y dyfodol yw bod modd iddi ymateb yn gyflym i anghenion oedolion agored i niwed bob diwrnod. Bydd rôl y Therapydd Galwedigaethol yn rhan o hyn ac felly bydd angen i ymgeiswyr gymryd rhan mewn rota ymateb i ddyletswydd y tu allan i oriau arferol.

**• Gwybodaeth gynhwysfawr am feysydd therapi galwedigaethol sy'n effeithiol o ran trin a rheoli unigolion sydd eisiau gwasanaethau adsefydlu yn y gymuned.**

**• Cymhwyso gweithdrefnau Therapi Galwedigaethol yn annibynnol mewn ystod o sefyllfaoedd, gan gynnwys gweithio ar eich pen eich hun mewn cartrefi defnyddwyr y gwasanaeth allan yn y gymuned.**

**• Rheoli achosion pendant drwy ddarparu gwasanaethau asesu, adsefydlu a chanolradd ar gyfer y sawl sy'n cael eu hatgyfeirio ar gyfer sylw'r garfan.**

**• Defnyddio ymarferion yn seiliedig ar dystiolaeth/egwyddorion sy'n canolbwyntio ar ddefnyddwyr y gwasanaeth i asesu, cynllunio, rhoi ar waith a gwerthuso gwaith camu i mewn yn yr ysbyty ac mewn canolfannau cymuned.**

**• Cynnal a chadw cofnodion clinigol yn unol â chanllawiau lleol a phroffesiynol.**

**• Meithrin medrau a gwybodaeth arbenigol fesul cynllun datblygu personol y cytunwyd arno.**

**• Cynnig arweiniad i aelodau o staff llai profiadol a rhoi cymorth i staff drwy arolygiaeth a dyrannu gwaith.**

**• A chithau'n athro ymarfer achrededig sy'n cydymffurfio â gofynion safonau ymarfer a goruchwylio wedi'u diffinio bydd gofyn i chi oruchwylio myfyrwyr.**

**• Darparu hyfforddiant yn seiliedig ar dystiolaeth a goruchwylio'n glinigol ymarfer yn seiliedig ar gymwyseddau i staff cofrestredig a staff cymorth llai profiadol.**

**• Cydweithio â'r garfan amlddisgyblaeth sydd ynglŷn â darparu gwasanaethau iechyd a gwasanaethau gofal cymdeithasol i ddefnyddwyr y gwasanaeth. Bydd hyn yn cynnwys staff mewn ysbytai, rheolwyr gofal canolradd, rheolwyr gofal, sefydliadau yn y 3ydd sector a gofal sylfaenol.**

**• Cyfrannu at waith adolygu a datblygu gwasanaethau eilaidd a gwasanaethau therapi'r awdurdod lleol.**

**• Meithrin rhwydweithiau lleol â charfannau eraill sy'n darparu gwasanaethau tebyg, gan gyfrannu at y rhwydwaith proffesiynol ehangach.**

**• Byddwch chi'n adnodd ar gyfer rhannu gwybodaeth gyfredol ymhlith cydweithwyr, y cyhoedd a gweithwyr eraill ym maes iechyd.**

# CYFRIFOLDEBAU PENODOL

CLINIGOL

1. Asesu anghenion unigolion gan ddefnyddio: sgiliau arsylwi; technegau cyfweld; asesiadau wedi'u safoni ac sy heb eu safoni. Gall unigolion fod wedi'u hypsetio, yn ddig, wedi'u drysu neu'n ofnus yn ystod yr asesiad, ac felly mae gofyn am sgiliau cyfathrebu ardderchog (ar lafar a ddim ar lafar) i reoli hyn.

2. Cymhwyso sgiliau rhesymu clinigol a thechnegau asesu pellach i bennu rhwystrau rhag gwella iechyd a lles ac annibyniaeth weithredol.

3. Cynnal asesiadau a gwaith camu i mewn o fewn yr amserlenni sy wedi'u pennu. Felly, mae gofyn sgiliau rheoli amser ardderchog.

4. Defnyddio mesurau mesur deilliannau wedi'u dilysu ar gyfer defnyddwyr y gwasanaeth e.e. MOTOM.

5. Cydweithio â gweithwyr Iechyd, rheolwyr gofal a rhwydweithiau ehangach o asiantaethau sy ynglŷn â'r drefn adsefydlu.

6. Cwblhau asesiadau o risg cynhwysfawr i ofalu camau gweithredu diogel ar gyfer defnyddwyr y gwasanaeth a'u cynhalwyr.

7. Gweithio gydag unigolion i lunio targedau sy'n canolbwyntio ar gleientiaid a chynlluniau gwaith camu i mewn i ddefnyddwyr y gwasanaeth yn seiliedig ar ddealltwriaeth gadarn o dystiolaeth a dewisiadau gwaith camu i mewn gan ddefnyddio asesiadau clinigol, sgiliau rhesymu a gwybodaeth ynglŷn â gwaith camu i mewn.

Gofalu bod y gorchwylion hynny sy wedi'u dirprwyo yn cael eu dirprwyo i weithiwr cymorth cymwys a hyfedr.

8. Dangos craffter ynglŷn â chyflawniad cymwyseddau gan weithiwr cymorth a dirprwyo gwaith o fewn fframwaith sy'n seiliedig ar gymwyseddau.

9. Gwerthuso cynnydd unigolion trwy ddefnyddio mesurau deilliannau dibynadwy i ailasesu a newid rhaglenni camu i mewn yn ôl y gofyn.

10. Diogelu lles pobl fregus ac sydd mewn perygl o gael eu niweidio.

11. Rheoli risg clinigol a dogfennu o fewn llwyth gwaith defnyddwyr y gwasanaeth.

12. Ymgymryd â gwaith gweinyddol mewn da bryd, gan gynnwys mewnbynnu data ar systemau TG.

13. Ysgrifennu adroddiadau cryno, llawn gwybodaeth sy'n nodi manylion deilliannau gwaith camu i mewn ar gyfer defnyddwyr y gwasanaeth ac asiantaethau sy'n atgyfeirio.

14. Bod yn gyfrifol am gynnal a chadw cofnod cywir a chynhwysfawr o waith camu i mewn defnyddwyr y gwasanaeth yn unol â safonau Ymarfer Cyngor Gweithwyr Proffesiynol Iechyd a Gofal a'r Awdurdod Lleol.

15. Gofalu bod dogfennau ysgrifenedig ac electronig yn cael eu diweddaru'n brydlon, ac yn cael eu cadw'n ddiogel ac yn gyfrinachol yn unol â chanllawiau'r Awdurdod Lleol.

16. Cadw cofnodion clinigol cywir a diweddar o achosion, arsylwadau a thriniaethau defnyddwyr y gwasanaeth, o fewn Codau Ymarfer a chanllawiau proffesiynol a rhoi gwybod i eraill am statws yr unigolyn, nodau'r driniaeth a chynllun rheoli parhaus.

17. Defnyddio cofnodion electronig a phapur, galwadau ffôn, llythyrau, cynadleddau achos i ofalu bod gwybodaeth gymhleth am ddefnyddwyr y gwasanaeth yn cael ei rhannu mewn ffordd briodol ac i fanteisio i'r eithaf ar weithio ar y cyd.

18. Cymryd cyfrifoldeb am ddiogelu data y mae modd adnabod y sawl sy'n cymryd rhan ganddi yn unol ag Egwyddorion Diogelu Data a Caldicott.

19. Cynnal Cymhwysedd Proffesiynol ac ymddwyn mewn ffordd sy'n gyson â statws proffesiynol ar bob adeg.

20. Y gallu i weithio'n hyblyg yn ôl y gofyn ac yn unol â gofynion y gwasanaeth.

21. Creu amgylchfyd sy'n hyrwyddo trefnau cyfathrebu effeithiol gydag unigolion a'r teulu/cynhalwyr, a'r garfan amlddisgyblaethol trwy feithrin rhwydweithiau cyfathrebu effeithiol ac arddangos medrau mewn empathi, rhoi tawelwch meddwl a'r gallu i ysgogi eraill.

22. Ymgymryd â rôl pwynt cyfeirio ar gyfer y garfan gyda golwg ar achosion dyrys defnyddwyr y gwasanaeth o fewn maes arbennig.

23. Profiad ôl-radd, a chydag 24 mis mewn maes arbenigol sy'n ymwneud ag adsefydlu corfforol man lleiaf.

24. Cyfrannu at waith datblygu a chynllunio carfan amlasiantaeth.

25. Arddangos cymhwysedd wrth weithio mewn maes lle mae'r ffiniau'n aneglur a fydd yn cynnwys gwaith asesu, gwneud argymhellion a lle bo'n berthnasol darparu a gosod ystod o gymhorthion a/neu offer lefel isel mewn cartrefi unigolion; ymgymryd ag ymarferion rhagnodedig. Hwyluso annibyniaeth unigolion a hyrwyddo symudoledd ac annibyniaeth yn y cartref ac wrth adael yr ysbyty.

26. Gweithio'n unol â gweithdrefnau'r Awdurdod Lleol pan eich bod chi'n gweithio ar eich pen eich hun allan yn y gymuned.

27. Gweithio o fewn Cod Moeseg ac Ymddwyn Proffesiynol y Cyngor Proffesiynau Iechyd ac o fewn polisïau a gweithdrefnau'r Awdurdod Lleol a Bwrdd Iechyd Cwm Taf.

28. Gofalu bod camau gweithredu'ch hun, a chamau gweithredu'r aelodau hynny o staff rydych chi'n eu goruchwylio yn gefn i faterion cydraddoldeb, amrywioldeb a hawliau unigolion a'u teuluoedd.

29. Glynu wrth fanylebau, protocolau a chytundebau llwyth gwaith a gytunwyd arnyn nhw.

30. Gweithio tu mewn i ganllawiau'r Awdurdod Lleol ac o fewn canllawiau proffesiynol cysylltiedig.

31. Darparu a chynnal ystadegau a chofnodion llwyth gwaith addas gan gynnwys mesurau deilliannau clinigol a data sy'n ymwneud â sicrhau ansawdd a safonau eraill y cytunwyd arnyn nhw.

32. Bod yn atebol yn broffesiynol ac yn gyfreithiol am waith eich hun, gan gynnwys rheoli unigolion sydd yn eich gofal.

33. Glynu wrth God Moeseg ac Ymddwyn Proffesiynol y Cyngor Proffesiynol Iechyd.

34. Dangos y gallu i weithio o fewn cylch gwaith rolau proffesiynol a rolau lle mae'r cyfrifoldebau'n aneglur.

35. Dangos y gallu i weithio o fewn carfan integredig, amlddisgyblaethol sy'n gweithio ar draws sefydliadau.

36. Datblygu cyfraniad proffesiynol a hygred i'r drefn asesu ac adsefydlu, trwy gynnal statws proffesiynol a chymryd rhan mewn datblygiad proffesiynol parhaus.

37. Blaenoriaethu'ch gwaith eich hunan, a hynny o fewn yr adnoddau sydd ar gael a, lle'u bod nhw'n effeithio ar naill ai ansawdd neu safonau'r gwasanaeth a ddarperir, tynnu sylw'r Arweinydd Clinigol at unrhyw ddiffygion.

38. Defnyddio technegau codi a chario yn unol â'r hyn sy wedi'u nodi yn Llawlyfr Pasbort Codi a Chario Cymru Gyfan.

39. Gallu defnyddio technegau codi a chario therapiwtig sy gymesur â gradd, cymwyseddau deiliad y swydd ac anghenion defnyddwyr y gwasanaeth.

Yn ogystal â'r uchod, bydd y Therapydd Galwedigaethol yn:-

Cymryd rhan mewn ymateb i ddyletswydd y tu allan i oriau arferol, 365 diwrnod y flwyddyn. Ymateb i atgyfeiriadau sy'n dod i'r Un Pwynt Mynediad gan Weithwyr Proffesiynol y Gymuned gyda'r nod o osgoi derbyn unigolyn i'r ysbyty. Yn rhan o'r rôl yma, bydd y Therapydd Galwedigaethol yn:-

* Adolygu'r wybodaeth sydd wedi dod i law o'r Un Man Cyswllt a chytuno ar ymateb
* Rhagweld a oes angen offer o'r swyddfa y bydd modd iddynt fynd ag ef i'r unigolyn i'w helpu i aros gartref
* Ymweld â'r unigolyn a'i asesu (bydd hyn yn cynnwys asesiadau risg Codi a Chario) a rhoi adborth i'r Un Man Cyswllt os oes angen gwasanaethau pellach e.e. mae angen pecyn Cymorth Gartref
* Gofalu bod yr holl gofnodion electronig yn cael eu cadw'n brydlon er mwyn rhoi gwybod i'r gwasanaethau parhaus sy'n gysylltiedig.

DATBLYGIAD PROFFESIYNOL A DATBLYGU GWASANAETHAU

40. Arwain ar addysgu a datblygu cymwyseddau staff cymorth trwy drafodaethau ffurfiol, gwerthuso yn y swydd ac asesiadau sy'n seiliedig ar gymwyseddau.

41. Cyfrannu at addysgu unigolion, cynhalwyr a gweithwyr iechyd ynglŷn â rheoli nam ar yr iechyd a rheolaeth o fewn amgylchfyd cymdeithasol a chorfforol defnyddwyr y gwasanaeth.

42. Darparu addysg / hyfforddiant i: gweithwyr iechyd a gofal cymdeithasol eraill boed mewnol ac allanol; asiantaethau statudol ac sy heb fod yn rhai statudol a'r cyhoedd yn gyffredinol. Paratoi cyflwyniadau a deunyddiau ar gyfer y sesiynau yma.

43. Cymryd rhan weithredol mewn gwaith arolygu er mwyn hyrwyddo datblygiad proffesiynol a phersonol.

44. Cynnal a chadw'r safonau clinigol a phroffesiynol uchaf posibl, glynu wrth ganllawiau a safonau cenedlaethol sy'n berthnasol i lwyth gwaith clinigol a chymryd i ystyriaeth ymarfer cyfredol sy'n seiliedig ar dystiolaeth.

45. Cymryd cyfrifoldeb am gynnal eich gallu eich hun i ymarfer trwy Ddatblygiad Proffesiynol Parhaus, a chadw portffolio proffesiynol yn unol â chanllawiau'r Cyngor Proffesiynau Iechyd, sy'n ofynnol ar gyfer statws cofrestru proffesiynol.

46. Meithrin sgiliau arbenigol ac arbenigedd mewn maes asesu aciwt ac adsefydlu cymuned.

47. Ymgymryd â gwaith myfyriol a chyfrannu at y ddadl ar ystod o faterion clinigol sy'n ymwneud â darparu gwasanaethau ar gyfer sefydliadau sy'n croesi ffiniau.

48. Cyfrannu at waith datblygu safonau a mesurau deilliannau o arfer dda ar gyfer defnyddwyr y gwasanaeth.

49. Hyrwyddo proffesiynoldeb Therapi Galwedigaethol, yn fewnol ac yn allanol.

50. Cymryd rhan mewn arolygiaeth reolaidd gyda'r Arweinydd Clinigol ac Uwch-Glinigwyr.

51. Cydnabod eich cyfyngiadau eich hun a cheisio cymorth i ddatblygu'ch cymwyseddau proffesiynol/ymarfer.

52. Cymryd rhan mewn adolygiadau arfarnu cyflawniad, fel y sawl sy'n destun arfarniad ac arfanwr ill dau.

53. Cymryd rhan weithredol mewn cymorth i gyfoedion, cylchoedd datblygu ac adrannau therapi galwedigaethol arbenigol ar gyfer maes arbennig a gweithgareddau datblygu proffesiynol eraill, fel y bo'n briodol.

54. Pennu a chymryd cyfrifoldeb am ddysgu'ch hunan sy'n berthnasol i faes clinigol a chymhwyso'r wybodaeth arbenigol yma.

55. Cymryd cyfrifoldeb am hyfforddiant gorfodol.

56. Cymryd rhan weithredol yn y rhaglen hyfforddi mewn swydd gan gynnwys: sesiynau tiwtorial, cyrsiau allanol ac adolygiadau gan gyfoedion.

57. Cyfrannu at y rhaglen hyfforddi leol, gan ddangos parodrwydd i ddysgu.

58. Gweithio ar y cyd â'r Arweinydd Clinigol a'r arweinydd carfan ar gyfer pennu dulliau neu newidiadau mewn ymarfer i unioni unrhyw ddiffygion.

59. Cyfrannu at waith cynllunio a gwerthuso'r gwasanaeth trwy waith archwilio a chynlluniau ymchwil.

60. Gwybodaeth gadarn am safonau cenedlaethol a lleol ac yn gallu monitro safon gwaith ei hun ac eraill yn ôl y gofyn.

61. Cyfrannu at unrhyw gynigion a rhoi datblygiadau newydd mewn gwasanaeth ar waith.

62. Cyfrannu at waith datblygu polisïau a chanllawiau sy'n berthnasol i gynnal rhaglen adsefydlu a'u rhoi ar waith.

63. Gweithio ag aelodau o'r garfan i hyrwyddo newidiadau mewn ymarfer yn unol â datblygiadau newydd a hwyluso'r newidiadau yma trwy roi cymorth i gydweithwyr a theuluoedd trwy'r drefn 'rheoli newid'.

64. Deall beth ydy dylanwad polisi iechyd a chymdeithasol ar y gwasanaeth.

65. Deall a chyfrannu at roi polisi/deddfwriaeth benodol o du'r llywodraeth sy'n berthnasol i faes Therapi Galwedigaethol ar waith.

66. Gwybodaeth dda ynglŷn â pholisïau a gweithdrefnau'r Awdurdod Lleol ac yn glynu wrth y rhain; cynnig sylwadau a chyfrannu at waith datblygu'r polisïau a'r gweithdrefnau yma o fewn maes clinigol.

67. Bod yn gyfrifol am arolygu a hyfforddi staff cymorth, myfyrwyr therapi ac addysgu myfyrwyr a gweithwyr eraill ynglŷn â'r swydd benodol yma.

68. Darparu hyfforddiant ffurfiol, achrededig i roi cymorth i weithwyr a staff cymwys llai profiadol.

69. Asesu a monitro cymwyseddau gweithwyr cymorth trwy fframwaith achrededig.

70. Dysgu dulliau galluogi i staff cymorth a chynhalwyr anffurfiol.

71. Darparu arolygiaeth glinigol reolaidd i weithwyr cymorth penodol.

72. Bod yn ymwybodol o dueddiadau sy'n newid mewn triniaeth a hyrwyddo ymarfer sy'n seiliedig ar dystiolaeth/arfer gorau o fewn y garfan a dehongli hyn ar gyfer eich maes arbennig chi, i ddarparu'r safon uchaf o ofal i ddefnyddwyr y gwasanaeth.

73. Pennu meysydd posibl a chymryd rhan mewn archwiliad clinigol o'r gwasanaeth, cymryd rhan mewn rhaglenni ymchwil Therapi Galwedigaethol ac Amlddisgyblaethol: lledaenu'r canlyniadau a rhannu'r arfer gorau.

74. Cyfrifoldeb deiliad y swydd ydy gofalu'u bod nhw'n trefnu arolygiaeth reolaidd gyda'u harolygwyr clinigol.

75. Cyflawni unrhyw ddyletswyddau eraill sy'n gymesur â'r swydd ar gais y rheolwyr.

Gweithredu cyfrifoldebau iechyd a diogelwch yn unol â dogfen ‘Cyfrifoldebau Iechyd a Diogelwch yr Uwchadran’.

Cyflawni unrhyw ddyletswyddau a chyfrifoldebau rhesymol eraill sy'n gymesur â'r swydd ar gais y Cyfarwyddwr Gwasanaeth neu yng ngoleuni cyfle cytûn i ddatblygu'n broffesiynol.

BYDD CYNNWYS Y DDOGFEN YMA YN CAEL EI ADOLYGU O BRYD I'W GILYDD GAN YMGYNGHORI Â DEILIAD Y SWYDD. MAE'N BOSIBL BYDD Y DISGRIFIAD SWYDD YN NEWID YN SGIL HYNNY.

***Mae diogelu plant ac oedolion agored i niwed yn gyfrifoldeb craidd pob un o'n gweithwyr.***

***Dylech chi roi gwybod i Hwb Diogelu Amlasiantaeth Cwm Taf am unrhyw bryderon sydd gyda chi o ran diogelu.***

MANYLEB PERSON

Mae'r fanyleb yma'n nodi gwybodaeth a/neu gymwysterau, profiad a chymwyseddau personol a fyddai'n ddelfrydol ar gyfer y swydd benodol yma.

Mae'r adrannau **Gwybodaeth/Cymwysterau a Phrofiad** yn disgrifio'r gallu technegol sy'n angenrheidiol er mwyn gwneud y swydd yma yn llwyddiannus.

Mae'r adran **Cymwyseddau** yn disgrifio'r mathau o sgiliau (heb fod yn dechnegol), y galluoedd, a'r nodweddion personol, a fyddai gyda'r person sy'n ddelfrydol ar gyfer y swydd benodol yma. Mae'r cymwyseddau yn disgrifio sut byddai'r person hwnnw, yn ddelfrydol, yn gweithio gyda phobl eraill a sut y byddai'n ymgymryd â'i gyfrifoldebau.

Mae'r adran **Amodau Arbennig a Gofynion Proffesiynol** yn disgrifio unrhyw briodoleddau eraill sy'n briodol i'r amgylchiadau penodol a fo'n ymwneud â'r swydd yma.

|  |  |  |
| --- | --- | --- |
| **PRIODOLEDD** | HANFODOL | **DYMUNOL** |
| GWYBODAETH /ADDYSG | Gradd neu Ddiploma mewn Therapi Galwedigaethol  Bod ar gofrestr y Cyngor Proffesiynau Iechyd ar hyn o bryd  Yn gyfarwydd â'r arfer gorau ym maes adsefydlu ar hyn o bryd  Sgiliau Cymraeg Lefel 1 – Bydd raid i bob gweithiwr gymryd rhan mewn sesiwn cyflwyniad i'r Gymraeg i gyrraedd y lefel yma. Edrychwch ar y Canllaw Sgiliau Iaith Gymraeg ar-lein: www.rctcbc.gov.uk/SgiliauCymraeg. | Cyrsiau byr Ôl-radd mewn adsefydlu  Profiad o weithio gyda phobl hŷn  Gwybodaeth ynglŷn â rheoli risg  Gwybodaeth ynglŷn â chefndir deddfwriaethol ehangach y gwasanaethau gofal yn y gymuned  **Sgiliau Cymraeg Lefel 2 i Lefel 5. I gael gwybodaeth am y lefelau, mynnwch olwg ar ein canllawiau Lefelau Sgiliau Cymraeg, sydd i'w gweld yn adran y Gwasanaethau Cymraeg ar wefan Cyngor RhCT.** |
| PROFIAD | Profiad gweithredol ym maes adsefydlu.Profiad o weithio mewn sefyllfa amlddisgyblaeth.Dogfennau sy'n brawf o ymarfer proffesiynol parhaus. | Arolygu myfyrwyr therapi galwedigaethol.  Profiad o weithio yn y gymuned.  Profiad o ddirprwyo cyfrifoldeb clinigol i staff sy heb eu cofrestru. |
| **CYMWYSEDDAU** |  | |
| **Sicrhau canlyniadau .** | Bod yn hyblyg ac yn gallu newid tasg/rôl/blaenoriaethau er mwyn dygymod â gorchmynion, newidiadau neu wybodaeth newydd.  **Dangos medr proffesiynol a chyflwyno deilliannau o safon uchel yn gyson**. | |
| **Gweithio gyda Phartneriaid.** | **Adnabod gwerth a phrofiad eraill o fewn yr amgylchedd ehangach.**  Gweld partneriaid eraill yn bobl broffesiynol a dangos parch tuag atyn nhw. | |
| **Gweithio gydag aelodau o'r garfan.** | **Adnabod bod gan bob aelod o'r garfan sgiliau gwahanol a phrofiadau y gallan nhw eu defnyddio.**  Cyfrannu at ysbryd carfan o rannu cyfrifoldebau a chydweithrediad. | |
| **Hybu datblygiad proffesiynol.** | **Adolygu'i ddatblygiad ei hunan yn barhaol ac yn weithredol, gan adnabod cyfleoedd i wella.**  Agored i ddulliau gwahanol o ddatblygu, e.e. hyfforddiant, coetsio, darllen, mentora, dysgu trwy brofiad. | |
| **Gofalu am les defnyddwyr y gwasanaeth.** | Gallu dadansoddi, crynhoi a chofnodi'r sefyllfa ar ran/ar y cyd â defnyddiwr y gwasanaeth, a chan roi ystyriaeth i'r rhwystrau posibl yn effeithiol.  **Archwilio ac adnabod yr ystod o beryglon o fewn y sefyllfa i ddefnyddwyr y gwasanaeth, i eraill ac i'w hunan**. | |
| Ennyn ffydd defnyddwyr y gwasanaeth. | Paratoi trefniadau cyfathrebu dwyffordd sy'n parchu hawliau a chredoau'r unigolion, e.e. perthynas.  Cynnal ffiniau proffesiynol a chlir wrth arddangos dealltwriaeth glir o'r problemau sydd gan ddefnyddwyr y gwasanaeth. | |
| Cyfathrebu'n effeithiol. | Paratoi adroddiadau a chofnodion clir, cywir a chyfredol.  Cyfathrebu'n glir ac yn gryno. | |
| Cydymffurfio â gofynion Iechyd a Diogelwch. | Yn effro i bob gweithdrefn iechyd a diogelwch perthnasol.  Pennu mesurau sy'n lleihau'r perygl. | |
| **AMODAU ARBENNIG A GOFYNION PROFFESIYNOL** | Y modd i deithio neu gael mynediad i gludiant priodol er mwyn cyflawni holl ofynion y swydd.  Bod wedi'i gofrestru'n barhaus â'r Cyngor Proffesiynau Iechyd.  Bydd disgwyl i chi gymryd rhan mewn rota ar gyfer gwasanaeth ymateb Cadw'n Iach Gartref drwy gydol y flwyddyn. | |